CELEX: 32015R0878
Language: bg
Date: 2015-06-08 00:00:00
Title: Регламент (ЕС) 2015/878 на Съвета от 8 юни 2015 година за изменение на Регламент (ЕС) № 1352/2014 относно ограничителни мерки с оглед на положението в Йемен

9.6.2015   
            
            
               BG
            
            
               Официален вестник на Европейския съюз
            
            
               L 143/1
            
         РЕГЛАМЕНТ (ЕС) 2015/878 НА СЪВЕТА
   от 8 юни 2015 година
   за изменение на Регламент (ЕС) № 1352/2014 относно ограничителни мерки с оглед на положението в Йемен
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 215 от него,
   като взе предвид Решение 2014/932/ОВППС на Съвета от 18 декември 2014 г. относно ограничителни мерки с оглед на положението в Йемен (1),
   като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
   като има предвид, че:
   
               (1)
            
            
               С Решение 2014/932/ОВППС на Съвета се привежда в действие Резолюция 2140 (2014) на Съвета за сигурност на ООН (ССООН) от 26 февруари 2014 г. относно ограничителни мерки с оглед на положението в Йемен и се предвиждат ограничения на допускането и замразяване на финансови средства и икономически ресурси за някои лица, посочени от Комитета, създаден в съответствие с параграф 19 от Резолюция 2140 (2014) на ССООН.
            
         
               (2)
            
            
               С Регламент (ЕС) № 1352/2014 на Съвета (2) се привежда в действие Решение 2014/932/ОВППС.
            
         
               (3)
            
            
               На 14 април 2015 г. Съветът за сигурност на ООН прие Резолюция 2216 (2015), с която се разширява обхватът на критериите за определяне и се въвежда ембарго за доставка на оръжия за или в полза на посочените лица и образувания, както и лицата, действащи от тяхно име или под тяхно ръководство в Йемен. С Решение (ОВППС) 2015/882 на Съвета (3) за изменение на Решение 2014/932/ОВППС Съветът реши да разшири съответно обхвата на критериите за определяне.
            
         
               (4)
            
            
               Някои от тези мерки попадат в обхвата на Договора за функционирането на Европейския съюз, и по-специално за тяхното прилагане е необходим нормативен акт на равнището на Съюза, по-специално с цел да се осигури еднаквото им прилагане от страна на икономическите оператори във всички държави-членки.
            
         
               (5)
            
            
               Регламент (ЕС) № 1352/2014 следва да бъде съответно актуализиран,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕС) № 1352/2014 се изменя, както следва:
   
               1)
            
            
               В член 1 се добавя следната точка:
               
                           „й)
                        
                        
                           „техническа помощ“ означава всяка техническа помощ, свързана с поправка, разработване, производство, сглобяване, изпитване, поддръжка или всякакво друго техническо обслужване, и може да бъде под формата на инструкции, съвети, обучение, предаване на работни знания или умения, или консултантски услуги, включително помощ в устна форма.“
                        
                     
         
               2)
            
            
               Вмъква се следният член:
               „Член 1а
               Забранява се:
               
                           а)
                        
                        
                           предоставянето на техническа помощ, свързана с военни действия и с предоставянето, производството, поддръжката и използването на оръжия и свързаното с тях оборудване от всякакъв вид, включително оръжия и боеприпаси, военни превозни средства и оборудване, паравоенно оборудване и резервни части за посоченото, пряко или непряко на всяко физическо или юридическо лице, образувание или орган, както е посочено в приложение I;
                        
                     
                           б)
                        
                        
                           предоставянето на финансиране или финансова помощ във връзка с военни действия, включително в частност на безвъзмездна помощ, заеми и експортно кредитно застраховане, както и застраховане и презастраховане, за всяка продажба, доставка, прехвърляне или износ на оръжия и свързаното с тях оборудване или за оказване на свързана с тях техническа помощ, пряко или непряко на всяко физическо или юридическо лице, образувание или орган, както е посочено в приложение I.“
                        
                     
         
               3)
            
            
               В член 3, параграф 1 се добавя следната буква:
               
                           „г)
                        
                        
                           действия, които нарушават оръжейното ембарго, наложено с член 1 от Решение 2014/932/ОВППС, или препятстват предоставянето на хуманитарна помощ за Йемен или достъпа или разпространението на хуманитарна помощ в Йемен.“
                        
                     
         Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Люксембург на 8 юни 2015 година.
      
         
            За Съвета
         
         
            Председател
         
         D. REIZNIECE-OZOLA
      
   
   
      (1)  ОВ L 365, 19.12.2014 г., стр. 147.
   
      (2)  Регламент (ЕС) № 1352/2014 на Съвета от 18 декември 2014 г. относно ограничителни мерки с оглед на положението в Йемен (ОВ L 365, 19.12.2014 г., стр. 60).
   
      (3)  Решение (ОВППС) 2015/882 на Съвета от 8 юни 2015 година за изменение на Решение 2014/932/ОВППС относно ограничителни мерки с оглед на положението в Йемен (вж. страница 11 от настоящия брой на Официален вестник).